**Boipiletso**

**Boipiletso ke eng?**

Ebang o sa dumellane le qeto e entsweng ke SARS mabapi le ngongoreho ya hao, o na le tokelo ya ho etsa boipiletso ka qeto eo.

**Ebe nka etsa boipiletso bona neng?**

O lokela ho etsa boipiletso ba hao matsatsing a 30 a kgwebo ka mora hore SARS e fane ka tsebiso ya kgano kapa tumello e sa fellang ya ngongoreho ya hao.

* Nako ena e ka nna ya atoloswa ka matsatsi a 21 a kgwebo ebang mohlanka ya ka sehloohong wa SARS a ikgotsofaditse hore ho na le mabaka a utlwahalang a tiehiso; kapa
* Nako ena ya matsatsi a 30 e ka nna ya atoloswa ka matsatsi a ho fihla ho a 45 a kgwebo ebang mohlanka ya ka sehloohong wa SARS a ikgotsofaditse hore ho na le mabaka a ikgethang a bakang tiehiso ena.

**Ebe nka etsa boipiletso bona jwang?**

**Mefuta ya Makgetho: Lekgetho la Lekeno la Kgwebo, Lekgetho la motho, Lefa ho ya ka Moputso le Lekgetho la Boleng bo Ekeditsweng**

Makgethong ana a boletsweng ka hodimo ho sebediswa motjha wa othomathiki wa tsamaiso ya kganyetsano. Boipiletso bo ka etswa ka tsela e latelang:

* Ka tsela ya tataiso ya eFiling; kapa
* Lekaleng la SARS le haufi le wena. Tobetsa mona ho etsa tlhophiso ya kopano.

Ha ho Tsebiso ya Boipiletso e ka romellwang ka imeile kapa ka poso ho SARS. Ke dinyehelo tsa elektronike feela ka eFiling kapa tsa lekaleng la SARS tse dumelletsweng.  
  
Ha o nyehela kganyetso ya hao ka eFiling, ka kopo hlokomela tse latelang:  
  
**Motjha o Tataiswang wa eFiling:** Ho thusa balefalekgetho ho latela motjha o nepahetseng wa kganyetsano le ho phethela lesedi lohle le hlokehang, eFiling jwale e se e na le motjha o tataisang. Motjha o tataiswang wa eFiling o tla netefatsa hore kganyetsano e nyehelwa ho latela ditlhoko tsa molao mme ka mokgwa oo ho qojwe dikganyetsano dife kapa dife tse ka qetellang di rometswe ho SARS.  
  
Ho hana tswala le dikotlo:

* Dikhoutu tse latelang tsa mohlodi di tlameha ho sebediswa ha ho hanyetsanwa le tswala/dikotlo tse itseng:
  + 9987 – Kotlo ya botsetedi bo sa lefisweng lekgetho
  + 9990 - Ho se senolwe kaofela ha lekgetho la nakwana (Serapa sa 20)
  + 9991 - Ho se nyehelwe ha lekgetho la nakwana (Serapa sa 20A)
  + 9992 - Ho se tsebahatswe ha Lekeno
  + 9988 – Tefo e sa fellang ya Lekgetho la Nakwana (89Q(2))
  + 9993  - Nyehelo ya ka mora nako kapa ho se nyehelwe ha kgutliso ya lekgetho

**Mefuta ya Lekgetho: E meng**

Ho sebediswa matsoho ho fana ka dikganyetsano tsa makgetho ohle a mang ntle le a CIT, PIT, VAT le PAYE.  Foromo ya kganyetsano e sebediswang ke ya Tsebiso ya Boipiletso (foromo ya ADR2), mme e lokela ho nyehelwa:

* Lekaleng la SARS le haufi le wena (Tobetsa mona ho etsa tlhophiso ya kopano); kapa
* Romela imeile ho contactus@sars.gov.za

ADR2 ha e nyehelwe ka tsela ya elektronike ka eFiling mme e amohelwa feela bakeng sa makgetho a sa sebeletsweng ke tsa elektronike.

**Ha o nehelana ka boipiletso ba hao ka morao ho nako:**

Moo boipiletso bo nyehetsweng ka morao ho nako e behilweng, molefalekgetho o tlameha ho fana ka mabaka a tieho eo. Mabaka a nyehelo e morao a tla lekolwa mme ebang mohlanka ya ka sehloohong wa SARS a bona hore ho feela ho na le mabaka a ikgethang a bakileng sena, o tla tshwarela tieho ena mme nako e laetsweng e tla atoloswa.

* Moo nyehelo ena e morao ho nako e dumelletsweng teng, SARS e tla tswela pele ho lekola mabaka a boipiletso mme tsebise molefalekgetho seo.
* Moo nyehelo e morao ho nako e sa dumellwang teng, mabaka a boipiletso a ke ke a lekolwa mme molefalekgetho o tla tsebiswa ka seo mme ka mora moo a ka nna a tswela pele ho kenya ngongoreho mabapi le qeto eo.

Ha ho boipiletso bo tlang ho dumellwa ho nyehelwa nakong e fetang matsatsi a 75 a kgwebo (katoloso ya pele ya matsatsi a 30 mmoho le ya matsatsi a mang a 45) ka mora hore ho etswe qeto ya ho hana ngngoreho.

**Mabaka a boipiletso:**

Nakong eo molefalekgetho a tlatsang foromo ya kganyetsano, o tlameha ho hlokomela hore mabaka a boipiletso a bolelwa ka botlalo mme a kenye tse latelang:

* Ke mabaka afe a ngongoreho a hlahisitsweng foromong ya ngongoreho a nkelwang pele bakeng sa boipiletso.
* Mabaka a boipiletso a ho hanana le motheo wa qeto e entsweng ke SARS ho hana ngongoreho a hlahella tsebsiong ya kgano, ke hore ke hobaneng ha molefalekgetho a sa dumellane le qeto e entsweng ke SARS.
* Molefalekgetho o tlameha ho fana ka ditokomane tsohle tse morao ho tshehetsa mabaka a boipiletso ba hae.
* Lebaka lefe le letjha leo molefalekgetho a etsang boipiletso ka lona, le sa tlo bang karolo ya ngongoreho e ntjha kgahlano le karolo kapa bokaalo boo ho hananwang le bona ba ngongoreho.

**Motjha o mong wa tharollo ya kganyetsano**

Ka tumellano e kopanetsweng, SARS le molefalekgetho ya etsang boipiletso ba ka leka ho rarolla kganyetsano ka tsela ya Motjha o mong wa tharollo ya kganyetsano (ADR) tlasa metjha e behilweng melaong. Motjha ona o tla ka tsela e hlokehang e lekolang tsohle tse ka rarollang dikganyetsano. Motjha wa ADR ke o bobebe mme ha o ditjeo tse hodimo jwalo ka metjha ya makgotla mme o dumella hore dikganyetsano di rarollwe ka nako e kgutshwane. Ho feta moo, o tla ka ditsela tse ditjeo di tlase tsa ho rarolla dikganyetsano.

Molefalekgetho o tlameha ho bontsha ka hara Tsebiso ya Boipiletso hore na o batla ho sebedisa motjha o mong wa tharollo ya kganyetsano ebang motjha ona o fumaneha. SARS ebang e bona sena se lokela bakeng sa ADR, le hore taba e jwalo e ka rarollwa ka motjha ona, e tla tsebisa molefalekgetho ka seo. Molefalekgetho o tlameha hore matsatsing a 30 a kgwebo ka mora ho fumana tsebiso e jwalo ho tswa ho SARS a bolele hore na o dumellana kapa o hanana le motjha ona wa ADR na.

Ebang metjha ya ADR e ka fediswa ntle le tharollo, molefalekgetho o tlameha hore matsatsing a 20 ka mora phediso e jwalo a kope tlelereke ya Boto ya Lekgetho ho hlophisa hore taba eo e tlo dula semmuso.

**Boto ya Lekgetho:**

Boto ya lekgetho e thehilwe tlasa Molao wa Taolo ya Lekgetho wa Nomoro ya 28 wa 2011 (TAA) mme e na le moadvokate le moemedi wa molaojwalo ka modulasetulo. Moadvokate kapa moemedi wa molao ya jwalo o thonngwa ho ba phaneleng ya diadvokate kapa baemedi ba molao ke Letona la Ditjhelete ka dipuisano le Moahlodi eo e leng Mopresidente wa Karolo e amehang ya Provense.   
  
Boto ya lekgetho e tsamaiswa ke tlelereke ya boto ya lekgetho, eo e leng mohlanka wa SARS ya leng Ofising ya Lekala la SARS e ikarabellang bakeng sa taolo ya boto ya lekgetho sebakeng seo mme o sebetsa jwalo ka seepaitso sa boto ya lekgetho.  
  
Boipiletso bo kgahlano le hlahlobo tabeng ya pele bo tlameha ho mamelwa ke boto ya lekgetho, ebang-

* Kganyetsano ya lekgetho e sa fete bokaalo bo behwang ke Letona tsebisong ya setjhaba does not exceed the amount the Minister determines by public notice – eo ha jwale e leng R1 000 000
* Ebang mohlanka ya ka sehloohong wa SARS le molefalekgetho ba dumellana, ha mohlanka enwa a etsa qeto e jwalo o tlameha ho lekola mabaka a kganyetsano kapa metheo ya molao e mabapi le boipiletso le hore na sena se ka mamelwa ke Lekgotla la Lekgetho; mme
* • Moo metjha ya ADR e fedisitsweng teng mme molefalekgethoproceedings have been terminated and the taxpayer has within 20 days requested the clerk to set the matter down before the Tax Board, matsatsing a 20 a kopile tlelereke ho fetisetsa taba ena pela Boto ya Lekgetho,

**Lekgotla la Lekgetho:**

Lekgotla la lekgetho ha le na maemo a tshwanang le a Lekgotla le Phahameng empa ke moifo o entsweng ka molao o nang le matla ao o a fuweng ka molao. Lekgotla la lekgetho le na la matla hodima:

* Boipiletso ba lekgetho bo kentsweng tlasa karolo ya 107 ya TAA;
* Kopo ya molao e mabapi le boipiletso ba lekgetho;
* Kopo e mabapi le taba e mabapi le metjha ya kganyetsano e tlasa Kgaolo ya 9 ya TAA e hlahella ka hara Melao ya Kganyetsano, mme
* Modulasetulo wa Boto ya Lekgetho pele ho dulwa, ka mora ho lekola mabaka a kganyetsano kapa metheo ya molao e mabapi le boipiletso a kgolwa hore boipiletso bona bo lokela ho mamelwa ke Lekgotla la Lekgetho ho na le Boto ya Lekgetho.

Lekgotla la lekgetho le na le batho ba latelang:

* Moahlodi kapa ya sebetsang jwalo ka moahlodi wa Lekgotla le Phahameng, eo e leng mopresidente wa lekgotla la lekgetho mme a thontswe ke Moahlodi-Mopresidente sebakeng seo lekgotla la lekgetho le leng ho sona;
* Akhaontente e kgethilweng ho tswa phaneleng ya ditho tse kgethilweng tlasa karolo ya 120 ya TAA;
* Moemedi wa lekala la tsa kgwebo ya kgethilweng ho tswa phaneleng ya ditho tse kgethilweng tlasa karolo ya 120 ya TAA.

**Ebe nka lebella eng ho SARS ha ke etsa boipiletso?**

Boipiletso bo ka rarollwa ka tsela ya:

* Motjha o mong wa tharollo ya kganyetsano (ADR) Ofising ya Lekala la SARS kapa Ofising ya Ntlokgolo ya SARS;
* Boto ya lekgetho (e tsamaiswang ke Ofisi ya Lekala la SARS); le/kapa
* Lekgotla la lekgetho (le tsamaiswang ke Ofisi ya Ntlokgolo ya SARS).

SARS e tsitlallela:

* Ho sheba hore na taba e loketse ho ya ho Tharollo e ka Thoko ya Kganyetsano (ADR) matsatsing a 30 a kgwebo ho tloha ka letsatsi leo kopo e fumanweng ka lona.

**Ebe nka lebella eng le hore boipiletso bo ka phethelwa neng?**

SARS e tsitlallela:

* ADR:
  + Ho phethela metjha ya ADR matsatsing a 90 a kgwebo ntle feela le ha ho dumellanwe ka ho hong;
  + Moo ho fihlelletsweng tumellano teng, ho ntsha hlahlobo e mabapi le tumellano eo nakong e kana ka matsatsi a 45 a kgwebo ka mora letsatsi la tshaeno ya ho qetela ya tumellano.
* Boto ya Lekgetho:
  + Modulasetulo o tla ntsha qeto ya boto ya lekgetho matsatsing a 60 ka mora ho phethelwa ha ho mamelwa ha taba.
  + Tlelereke e tla fetisetsa khopi ya qeto ena mekgeng matsatsing a 10 ka mora ho amohela qeto eo.
  + O tla ntsha hlahlobo ho phethahatsa qeto ya boto ya lekgetho matsatsing a 45 ka mora ho fumana qeto ya boto ya lekgetho.